ফের গণধর্ষণ! ৯ জনের যৌন লালসার শিকার ১৪ বছরের নাবালিকা

ওয়েব ডেস্ক: দুর্গাপুরে বেসরকারি মেডিক্যাল কলেজের পড়ুয়ার ধর্ষণ (Durgapur Rape Case) নিয়ে যখন তোলপাড় গোটা বাংলা, তখনই এমন এক নির্মম ঘটনার সাক্ষী হল ঝাড়খণ্ডের (Jharkhand) এক নাবালিকা। এক বা দুজন নয়, ন’জন মিলে বছর ১৪-র নাবালিকার উপর পাশবিক অত্যাচার চালিয়েছে বলে অভিযোগ সামনে এসেছে। পুলিশ (Police) ইতিমধ্যে একাধিক অভিযুক্তকে গ্রেফতার (Arrest) করলেও অনেকেই এখনও অধরা। তবে এই খবর সামনে আসতেই শিউরে উঠছে গোটা দেশ।

রবিবার রাতে এই নৃশংস ঘটনাটি ঘটেছে ঝাড়খণ্ডের রাঁচির রাতু এলাকায়। সেখানে এক ১৪ বছর বয়সী কিশোরীকে গণধর্ষণের (Gang Rape) অভিযোগ উঠেছে। পুলিশ জানিয়েছে, এই অপরাধে নয়জন জড়িত ছিল বলে অভিযোগ করা হয়েছে। লিখিত অভিযোগ পাওয়ার পর অভিযুক্তদের সন্ধানে তল্লাশি শুরু করে পুলিশ। কয়েকঘন্টার মধ্যেই একাধিক জায়গায় চলে পুলিশি অভিযান এবং এক এক করে পাঁচজনকে গ্রেপ্তার করা হয় বলে খবর।

আরও পড়ুন: গ্রামে ভয়ঙ্কর বুনো জন্তুর হানা! গরু চরাতে গিয়ে আর ফিরল না কৃষক

রাঁচির পুলিশ সুপার (গ্রামীণ) প্রবীণ পুষ্কর জানিয়েছেন, সোমবার একাধিক জায়গায় অভিযান চালিয়ে পাঁচজন অভিযুক্তকে গ্রেফতার করেছে পুলিশ। তিনি আরও জানান যে, অভিযোগ পাওয়ার পরেই এদিন সকালে নির্যাতিতা নাবালিকার ডাক্তারি পরীক্ষাও করানো হয়েছে। বাকি চারজন অভিযুক্তকে ধরার জন্য তল্লাশি অভিযান চলছে বলেও জানায় স্থানীয় পুলিশ।

একদিকে ধৃতদের জেরার কাজ চলছে, অন্যদিকে তাঁদের বিরুদ্ধে চলছে চার্জশিট তৈরির প্রক্রিয়াও। রাঁচির রাতু থানার ভারপ্রাপ্ত পুলিশ অফিসার রামনরায়ণ সিং জানিয়েছেন, “পকসো (POCSO) আইনের বিভিন্ন ধারায় একটি এফআইআর নথিভুক্ত করা হয়েছে।” পুলিশ বিষয়টি গুরুত্ব দিয়ে দেখছে এবং দ্রুত বাকি অভিযুক্তদের গ্রেফতারের চেষ্টা চালাচ্ছে বলে জানা ওই পুলিশ আধিকারিক।